Szakmai önéletrajz

Név:	Fehér	
Keresztnév:	Miklós István	
Anyja neve:	Körmendy Györgyike	
Születési idő / hely:	1958. január 11.     /     Budapest	
Lakcím:	1146 Budapest, Cházár András u. 2/c VI/1.	
Elérhetőség (telefon)	06 1 224-3882	
Végzettség:
	Könyvtáros 
Magyar - ének-zene szakos tanár	
Tanulmányok:	Eötvös Loránd Tudományegyetem.
Bölcsészettudományi Kar, Könyvtáros szak (1987-1990)
Bessenyei György Tanárképző Főiskola
Magyar – ének-zene szak (1977-1981)	
Szakterület: 	Könyvtárak működése - működtetése  
Könyvtári rendszer kutatás - elemzés
Települési könyvtári információs szolgáltatások 
Közhasznú (lakossági) információ szolgáltatás
Regionális könyvtári ellátás
Könyvtári statisztika	
Nyelvtudás:	Angol alapfok „C” típusú állami nyelvvizsga	
Jelenlegi beosztás:	Könyvtáros	
Munkahely:	OSZK – Könyvtári Intézet Kutatási és Szervezetfejlesztési osztály 	
Előző munkahelyek: 	•	OSZK - Könyvtári Intézet Kutatási és Szervezetfejlesztési osztály - osztályvezető (2001 –2006)
•	Fővárosi Szabó Ervin Könyvtár (Budapest) Központi Könyvtár - igazgató (1999-2001)
•	Balassi Bálint Nógrád Megyei Könyvtár (Salgótarján) - igazgató (1993-1999)
•	Balassi Bálint Nógrád Megyei Könyvtár (Salgótarján) – könyvtáros, osztályvezető (1986-1993)
•	Kodály Zoltán Általános Iskola (Salgótarján) (1984-1986)
•	Ádám Zsigmond Nevelőotthon (Bátonyterenye) – (1980-1984)	
Könyvtári szakértő:	2001-től	
Szakfelügyelői engedély: 	2002-től	

Szakmai tevékenység

•	A Balassi Bálint Nógrád Megyei Könyvtárban (Salgótarján) 1993-ban lettem igazgató. Az akkor 5 éve átadott, mintegy 5.300 négyzetméteres könyvtár a fejlesztési lehetőségek kincsesbányája volt. Szervezetfejlesztési programot kezdtünk külső szakemberek bevonásával. Elkészült a könyvtárfejlesztés koncepciója, melynek homlokterébe a gépesítés, a tanulás, a szabadidő eltöltés támogatása, az együttműködés valamennyi partnerünkkel és a szakmai tevékenység szervezeti megújítása került. Elkezdődött a szolgáltatás átszervezése az új épület adta terek, a gyűjtemény és a rendelkezésre álló szakemberek figyelembe vételével. A szolgáltatások közé beemeltük a civil szféra igényeire figyelőket, így kiállító teret, közösségi tereket, közösségeknek helyiségeket és fórumokat biztosítottunk. Többek között két jelentős szolgáltatás indítása is ehhez az időszakhoz köthető: a „Tanulási forrásközpont” és a telefonos közhasznú tájékoztatás megszervezése, a tájékoztatáshoz szükséges adatbázis felállítása. A szervezeti megújítás keretében rendszeressé vált a városi könyvtárak vezetői értekezlete, újjászerveződött az MKE megyei szervezete, megalapítottuk a Balassi Bálint Díjat, minden évben országos vagy regionális szakmai programot tartottunk és ezt koronázta az 1998-as Vándorgyűlés. 
•	Fővárosi Szabó Ervin Könyvtár Központi Könyvtárába az új épület átadása előtt érkeztem. Legfontosabb feladatom az építkezés, a fizikai térkialakítás támogatása mellett a gyűjtemény új elhelyezésének menedzselése, az új térben szükséges könyvtári munkafolyamatok átgondolása, a személyzet felkészítése, képzése volt. Koncepciókat kellett egyeztessünk. Már adottságként kezeltük azt a tényt, hogy a Központi Könyvtár épülete a továbbiakban nem csupán a főiskolások, egyetemisták tanulási helyszíne lesz, azaz pontosítva nem elsősorban tanulási helyszín lesz. Egy nagyszerű, mindenki számára – korosztálytól és érdeklődéstől függetlenül – nyitott és szabadon használható intézmény képe formálódott. 
•	2001-ben a frissen alapított Könyvtári Intézet – akkori nevén – Szervezetfejlesztési és elemző osztálya vezetői állását pályáztam meg. A Könyvtári Intézet – mai nevén – Kutatási és szervezetfejlesztési osztály osztályvezetőjeként 2001 – 2006 között dolgoztam. Feladataim közé tartozott: A könyvtárak és a társadalom közötti kapcsolat és az országos könyvtári rendszer működésével kapcsolatos kutatási, elemzési és fejlesztési tevékenység irányítása, szervezése és végzése. Ennek során számos kutatásban vettem részt, elemzéseket készítettem. Ezekről a Könyvtári Intézet honlapján bővebben lehet tájékozódni. 
•	Ismereteket szereztem a minőségbiztosítás, a teljesítménymérés terén. 
•	Útmutatókat, ajánlásokat tettünk közzé a teljesítménymérés gyakorlatának bevezetéséhez, az elégedettségi vizsgálatok végzéséhez, a kérdőíves felmérés gyakorlatának segítéséhez.
•	Közreműködtem könyvtári irányelvek, normatívák, szabványok, szabályzatok kidolgozásában és terjesztésében. 
•	Az országos könyvtári statisztika terén is elmélyítettem ismereteimet. A statisztikai adatszolgáltatás rendszere ebben a ciklusban lényegesen átalakult. Nemcsak a tevékenység végzése, hanem a változások menedzselése is folyamatos feladatunkká vált. 2001-től bevezetésre került az internetes statisztikai adatszolgáltatási rendszer, az ISTAR, mely a papír alapú adatszolgáltatásról megcélozza az áttérést a gépi adatszolgáltatásra. 
•	A NKÖM irányításával részt vettem a szakfelügyeleti munkában. Ennek keretében szakfelügyeleti képzések szervezésével, a tanfolyamhoz kapcsolódó adminisztráció elvégzésével, az akkreditált képzésben oktatói tevékenységgel és az éves jelentések elemzésével foglalkoztam. 
•	2006. február 17-től a Könyvtári Intézet Kutatási és Szervezetfejlesztési osztály munkatársaként a fenti tevékenységek végzését folytatom.

Kapcsolatom a Magyar Könyvtárosok Egyesületével
•	A Magyar Könyvtárosok Egyesületének 1987-től vagyok tagja. Az akkor nem funkcionáló Nógrád megyei területi szervezetet újjászerveztem, a megyei szervezetnek 1993-1998 között elnöke voltam. 1998-ban sikeres vándorgyűlést szerveztünk Salgótarjánban, a XXX. vándorgyűlést a megyei könyvtár új épülete átadásának 10. évfordulóján. Ekkor MKE emlékplakett kitüntetést kaptam. A megyei szervezet mellett a zenei szekciónak is regisztrált tagja lettem 1987-ben. Tagságom azóta folyamatos, sőt 1999-től első helyen a szekcióba regisztráltatom magam. A 2004-2007 között a zenei szekció vezetőségi tagja voltam.  2007-től bekerültem az MKE elnökségébe, ahol többek között a civil közösségekkel való kapcsolattartásra, az OTCEF képviseletre kaptam megbízást. Kezdeményezésem volt az alapja annak a folyamatnak, amelynek révén elkészült „Az év fiatal könyvtárosa” díj új alapító okirata. Ezen kívül természetesen végzem a napi operatív munkákat is. 

Zenei, kultúraközvetítő  tevékenységem
•	A Füleki (Szlovákia) Pro Kultúra Férfikar karnagya vagyok. Az énekkart 18 éve vezetem. A kórus a Galántai Kodály napokon vezetésemmel ezüst, arany, két alkalommal arany minősítést a zsűri dicséretével, majd ismét két alkalommal arany minősítést ért el. Fülek városa a kórus és a város kulturális nívójának fejlesztése érdekében kifejtett tevékenységemet Díszpolgárrá történő választással jutalmazta. Korábban, hasonló indokok alapján Salgótarján város tüntetett ki Kultúráért díjjal.

Szervezeti tagságaim:
•	MKE
•	KÓTA

Budapest, 2011. 02. 18.
Fehér Miklós